Šarūnas Jasikevičius

Šarūnas Jasikevičius (g. 1976 m. kovo 5 d. Kaune) – Lietuvos krepšininkas (rungtyniavo įžaidėju), krepšinio treneris. Penkis kartus tapo Eurolygos čempionu, Europos krepšinio čempionato aukso medalio laimėtojas.

 Pradžia 
1993 m. persikėlė į JAV, žaidė Pensilvanijos mokykloje, Merilando universitete. Žaidė neblogai, bet į NBA pašauktas nebuvo, tad grįžo į Lietuvą.

 Profesionalaus krepšininko karjera 
1998/1999 m. žaidė Vilniaus „Lietuvos ryto“ komandoje, su ja tapo LKL vicečempionu. 1999/2000 m. sezoną žaidė Liublianos „Olimpijoje“, su kuria laimėjo Slovėnijos taurę, dalyvavo Slovėnijos lygos žvaigždžių dienoje, pripažintas 1999/2000 m. sezono Slovėnijos lygos naudingiausiu žaidėju.

2000 m. Sidnėjaus olimpiadoje su Lietuvos rinktine pelnė bronzos medalį. 2000–2003 m. žaidė „Barselonos“ klube, 2001 ir 2003 m. laimėjo Eurolygą, Ispanijos taurę ir čempionatą. 2003 m. su Lietuvos rinktine laimėjo Europos čempionatą, pripažintas naudingiausiu čempionato žaidėju.fibaeurope.com: Lithuania-Spain (game report)

2004 m. Atėnų olimpinėse žaidynėse rungtynėse prieš JAV ekipą pelnė 28 taškus, įmetė 7 tritaškius metimus iš 12. Ketvirtajame kėlinyje, likus <3 min., įmetė tritaškį su pražanga. Po to pataikė dar 2 tolimus metimus, laimėjo rezultatu 94:90.usabasketball.com: Lithuania 94, USA 90 (boxscore)  2004 m. persikėlė į Tel Avivo „Maccabi“, su juo pelnė 2004 ir 2005 m. Izraelio lygos čempionų vardus, laimėjo Eurolygą. 2005 m. išrinktas į geriausių Eurolygos žaidėjų penketą.

2005 m. persikraustė į JAV, „Indiana Pacers“ komandoje debiutavo NBA.https://usatoday30.usatoday.com/sports/basketball/nba/pacers/2005-07-25-Jasikevicius_x.htm 2006/2007 m. sezoną Indianos ekipoje sužaidė 37 rungtynes (vidutiniškai po 18 min, 7,4 taško, 3 rezultatyvius perdavimus).nba.com: Š. Jasikevičius player profile 2007 m. sausio 17 d. „Golden State Warriors“ ir „Indiana Pacers“ sutarė dėl 8 žaidėjų mainų, kurių metu kartu su dar trimis „Pacers“ žaidėjais perėjo į „Warriors“ komandą.nba.com: Warriors Acquire Harrington, Jackson, Jasikevicius and Powell from Pacers Pasibaigus 2007 m. NBA sezonui, Šarūnas pareiškė ieškosiąs kitos komandos, bet į Europą grįžti nesiruošia, nes nori įrodyti, kad gali žaisti >82 rungtynių per sezoną NBA.lrytas.lt: Šarūnas Jasikevičius į Europa grįžti nežada Visgi 2007 m. rugsėjo mėnesį Šarūnas Jasikevičius pasirašė dvejų metų 7 milijonų eurų vertės kontraktą su Eurolygos čempionų Atėnų „Panathinaikos“ klubu,euroleague.net: Greens land Jasikevičius, too ir nors Eurolygos laimėtojų vardo apginti nepavyko, tačiau krepšininkas su komanda triumfavo tiek Graikijos taurės varžybose, tiek nacionaliniame čempionate.lrytas.lt: Graikijos čempionu tapo Atėnų „Panathinaikos“  2007 m. Europos čempionate Ispanijoje su Lietuvos rinktine iškovojo bronzos medalius, vidutiniškai atlikdamas 5,6 rezultatyvių perdavimų per rungtynes.eurobasket2007.org: Š. Jasikevičius player profile

2008 m. Pekino olimpinių žaidynių atidarymo ceremonijoje nešė Lietuvos vėliavą.Lietuvos vėliavą Pekine neš Š.Jasikevičius 2009 m. ketvirtą kartą tapo Eurolygos čempionu su Atėnų „Panathinaikos“ klubu. Finale pelnė 10 taškų, atkovojo 4 kamuolius, atliko 4 rezultatyvius perdavimus. 2010 m. lapkričio 16 d. sudarė metų kontraktą su Vilniaus „Lietuvos ryto“ klubu. Tačiau komandai patekus į Eurolygos antrąjį etapą pasinaudojo sutartyje numatyta išlyga ir persikėlė į Stambulo „Fenerbahçe“.http://www.lrytas.lt/-12937985221291990299-%C5%A1-jasikevi%C4%8Diaus-ir-vilniaus-lietuvos-ryto-keliai-skiriasi-komand%C4%85-papildys-s-jasaitis.htm  2011 m. liepos 13 d. oficialiai paskelbė, kad užsivilks Lietuvos krepšinio rinktinės marškinėlius Lietuvoje vyksiančiame 2011 m. Europos krepšinio čempionate. 2011 m. rugsėjo 23 d. sudarė vienerių metų kontraktą su Atėnų „Panathinaikos“ klubu.

2012 m. liepos 25 d. pasirašė 1+1 sutartį su „Barcelonos“ klubu. 2013 m. rugsėjo 26 d. pasirašė metų sutartį su Kauno „Žalgirio“ klubu. 2015 m. vasario 12 d. pripažintas Eurolygos legenda.https://www.euroleague.net/news/i/5qqoiet33h95djia/sarunas-jasikevicius-to-be-honored-as-euroleague-basketball-legend


 Trenerio karjera 
2014 m. rugpjūčio 9 d. tapo Kauno „Žalgirio“ trenerio Gintaro Krapiko asistentu. 2016 m. sausio 9 d. G. Krapikui atsistatydinus, tapo „Žalgirio“ vyr. treneriu. 2018 m. Eurolygoje su „Žalgiriu“ užėmė 3-ią vietą, 2019 m. pateko į atkrintamąsias varžybas. 2019/2020 m. sezone, prieš sustabdant Eurolygą dėl koronaviruso pandemijos, „Žalgiris“ buvo 9-oje turnyro lentelės vietoje.

2020 m. liepos 2 d. pasirašė 3 metų sutartį su „Barcelona“ užimti vyr. trenerio postą. Grįžo į komandą, kurioje žaidė 4 sezonus.„Barcelona“ sveikina Jasikevičių ir sieja jį su stipriomis emocijomis 2020-07-02, delfi.lt] Iškovojo 2 ACB titulus (2021 ir 2023 m.), dvi „Copas del Rey“ taures (2021 ir 2022 m.) ir 3 kartus pateko į Eurolygos finalinį ketvertą. 2023 m. birželio 26 d. klubas nepratęsė sutarties.Oficialu: Š.Jasikevičiaus laikotarpis „Barcelonoje“ yra baigtas, jį keičia Ispanijos specialistas. Sportas.lt, 2023-06-26. Nuoroda tikrinta 2023-07-03.

2023 m. gruodžio 14 d. pasirašė kontraktą su Stambulo „Fenerbahçe“ iki 2025–2026 m. sezono pabaigos.  2024–2025 m. sezone, po penkių nesėkmingų Eurolygos finalo ketvertų, šeštuoju bandymu iškovojo pirmąjį Eurolygos titulą kaip treneris („Fenerbahçe“ finale įveikus „Monako“ ekipą).

 Asmeninis gyvenimas 
Kilęs iš sportiškos šeimos: motina Rita Jasikevičienė buvo TSRS moterų rankinio rinktinės nare, tėvas Linas Jasikevičius žaidė stalo tenisą, jaunesnysis brolis Vytenis – krepšininkas.

2006–2008 m. buvo vedęs izraelietę Linor Abargil („Mis Pasaulis 1998“).

2009 m. susipažino su graike Anna Douka (g. 1986). 2010 m. jiems gimė duktė Aila, 2012 m. sūnus Lukas. 2017 m., po 8 metų draugystės, jie susituokė.

 Pasiekimai 

 Klubiniai 
 2000 m. Slovėnijos krepšinio taurės laimėtojas
 2001, 2003 m. Ispanijos čempionas
 2001, 2003 m. Ispanijos taurės laimėtojas
 2003 m. Ispanijos lygos finalo naudingiausias žaidėjas
 2003, 2004, 2005, 2009 m. Eurolygos čempionas
 2003 m. Europos čempionato naudingiausias žaidėjas
 2004, 2005 m. Izraelio čempionas
 2004, 2005 m. Izraelio krepšinio taurės laimėtojas
 2005 m. Eurolygos finalinio ketverto naudingiausias žaidėjas
 2008, 2009, 2012 m. Graikijos krepšinio taurės laimėtojas
 2008, 2009, 2010 m. Graikijos lygos čempionas
 2011 m. Turkijos krepšinio taurės laimėtojas
 2014 m. LKL čempionas

 Rinktinė 
 2000 m. Olimpinių žaidynių bronzos medalio laimėtojas
 2003 m. Europos čempionas
 2007 m. Europos čempionato bronzos medalio laimėtojas

 Treneris 
 2015, 2016, 2017, 2018, 2019, 2020 m. LKL čempionas
 2017–2018 m 3 vieta Eurolygoje
 2017, 2018, 2020 m. Karaliaus Mindaugo taurės čempionas
 2021, 2022 m. Ispanijos krepšinio taurės čempionas
 2020-21 m Eurolygos vicečempionas
 2021–2022 m 3 vieta Eurolygoje
 2023 m. Ispanijos krepšinio lygos čempionas
 2024, 2025, 2026 m. Turkijos krepšinio taurės čempionasŠaras triumfuoja: „Fenerbahče“ – Turkijos taurės čempionė, basketnews.lt
 2024, 2025 m. Turkijos krepšinio lygos čempionas
 2025 m. Eurolygos metų trenerisJasikevičius išrinktas Eurolygos metų treneriu, basketnews.lt
 2025 m. Eurolygos čempionasEurolyga – vėl Šaro: „Fenerbahce” triumfavo Abu Dabyje, basketnews.lt
 2025 m. Turkijos Prezidento taurės laimėtojas.

 Įvertinimas 

 Kauno miesto Garbės pilietis, 2018 m. gegužės 29 d.

 Bibliografija 

 Šarūnas Jasikevičius (su Pietro Scibetta). Laimėti neužtenka: [krepšininko autobiografinė knyga]. Vilnius: Eugrimas, 2015. ISBN 978-609-437-297-1.

 Šaltiniai 

 Nuorodos 

 euroleague.net žaidėjo profilis

Kategorija:Lietuvos krepšininkai
Kategorija:Lietuvos olimpiečiai
Kategorija:Kauno miesto garbės piliečiai
Kategorija:Lietuvos krepšinio treneriai